Ir-Regolament tal-Kummissjoni (KEE) Nru 2077/80
ta’ l-1 ta’Awissu 1980
li jemenda r-Regolament (KEE) Nru 2973/79 li jistabbilixxi regoli dettaljati għall-applikazzjoni ta’ l-għoti ta’ assistenza għall-esportazzjoni ta’ prodotti taċ-ċanga u vitella li jistgħu jibbenefikaw minn trattament ta’ importazzjoni speċjali f’pajjiż terz
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 805/68 tas-27 ta’ Ġunju 1968 dwar l-organizzazzjoni komuni tas-suq fiċ-ċanga u l-vitella [1], kif l-aħħar emendat mir-Regolament (KEE) Nru 2916/79 [2], u partikolarment l-Artikolu 15 (2) tiegħu,
Wara li kkunsidrat ir-Regolament tal-Kunsill (KEE) Nru 2931/79 ta’ l-20 ta’ Diċembru 1979 dwar l-għoti ta’assistenza għall-esportazzjoni ta’ prodotti agrikoli li jistgħu jibbenefikaw minn trattament speċjali ta’importazzjoni f’pajjiż terz [3], u partikolarment l-Artikolu 1 (2) tiegħu,
Billi r-Regolament tal-Kummissjoni (KEE) Nru 2973/79 [4] stabbilixxa regoli dettaljati għall-implimentazzjoni ta’esportazzjoni lejn l-Istati Uniti ta’ l-Amerika ta’ 5000 tunnellata kull sena ta’ ċanga u vitella li jikkwalifikaw għal trattament speċjali;
Billi l-Artikolu 1 (2) ta’ dak ir-Regolament jispeċifika li l-laħam irid ikun relatat ma’ annimali maqtula mhux iktar minn xahar qabel l-approvazzjoni tad-dwana għall-esportazzjoni; billi l-perijodu ta’ l-aħħar instab li huwa qasir wisq minħabba bżonnijiet loġistiċi u għalhekk huwa konsegwentement xieraq li dan il-perijodu jkun estiż għal xahrejn;
Billi il-miżuri li hemm provdut għalihom f’dan ir-Regolament huma skond l-opinjoni tal-Kumitat tat-Tmexxija għaċ-Ċanga u l-Vitella,
ADOTTAT DAN IR-REGOLAMENT:
Artikolu 1
L-Artikolu 1 (2) tar-Regolament (KEE) Nru 2973/79 huwa sostitwit b’dan li ġej:
"Il-laħam li hemm riferenza għalih fil-paragrafu 1 irid jkun konformi mal-ħtigiet tal-protezzjoni tas-saħħa stabbiliti mill-pajjiż terz importatur u jrid jirrelata ma’ annimali maqtula mhux iktar minn xahrejn qabel l-approvazzjoni tad-dwana għall-esportazzjoni."
Artikolu 2
Dan ir-Regolament għandu jibda jseħħ fl-4 ta’Awwissu 1980.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussel, l-1 ta’Awissu 1980.